شەفەق نیوز/ سەرچەوەیگ لە دوکان، ئمڕوو پەنجشەممە، خەوەردا ک وەرجە چەن ساعەتیگ، گەنجیگ لە خەڵک  شار سلێمانی لە ناو  بەلەم گەشتیاری کەفتە ناو دەریاچەى دوکان و خنکیا.
سەرچەوەگە ئەرا ئاژانس شەفەق نیوز وت: ئەو گەنجە لە تەمەن 26 ساڵە، وەگەرد چەن برادەرەیگی ئەرا گەشتیاری روی لە ناوچەی دوکان کردنە، و لەناو بەلەمەگەی بویە و کەفتیەسە دەریاچە، و  تیمەیل وەرگری شارستانى تەقەلای دراوردن تەرمەگەیی دەن، و لێکۆڵینەوەیش لە رویداوەگە واز کردن.
